**З А П О В Е Д**

**№ РД 46-92**

**СОФИЯ, 27.02.2019 г.**

На основание чл. 37и, ал. 2, във връзка с чл. 24а, ал. 2, т. 6 от Закона за собствеността и ползването на земеделските земи, предложение с рег. № 9166-6/11.02.2019 г. от Областна дирекция „Земеделие” – Търговище и одобрен от министъра на земеделието, храните и горите доклад, с рег. № 93-1512/27.02.2019 г.

**Н А Р Е Ж Д А М:**

1. Определям свободни пасища, мери и ливади от държавния поземлен фонд (ДПФ) за отдаване под наем или аренда за стопанската 2019/2020 година, находящи се на територията на област Търговище, съгласно списък със свободни имоти, описани в Приложение № 1, представляващо неразделна част от заповедта.

2. Списъкът на имотите, описани в Приложение № 1, да се обяви в общинските служби по земеделие и Областна дирекция „Земеделие” - Търговище и да се публикува на интернет страницата на Областна дирекция „Земеделие” - Търговище, в срок до 01.03.2019 г.

3. От процедурата по чл. 37и от Закона за собствеността и ползването на земеделските земи (ЗСПЗЗ) да се изключат:

- имотите от ДПФ, за които са постъпили искания по реда на чл. 24, ал. 2 от ЗСПЗЗ;

- имоти от ДПФ, които по смисъла на чл. 2 от ЗСПЗЗ, не представляват земеделски земи;

- имоти или части от имоти, които са придобили характеристиката на гора по смисъла на чл. 2, ал. 1 от Закона за горите.

4. Началната тръжна цена за предоставяне на свободни пасища, мери и ливади от ДПФ под наем или аренда чрез търг на основание чл. 37и, ал. 13 и 14 от ЗСПЗЗ и размерът на депозита за участие, ще бъдат определени със заповедта по чл. 47б, ал. 2 от Правилника за прилагане на ЗСПЗЗ, в срок до 31.03.2019 г.

Настоящата заповед да се доведе до знанието на директора на Областна дирекция „Земеделие“ - Търговище, за изпълнение.

**РУМЕН ПОРОЖАНОВ / п /**

*Министър на земеделието, храните и горите*